b'\n_START_ARTICLE_\nScicli\n_START_SECTION_\nPovijest\n_START_PARAGRAPH_\nNaselje na ovom mjestu su osnovali Sikuli (skupina Italika) oko 2000. pr. Kr. i vjerojatno je prema njima dobio ime. Arapi su ga pretvorili u poljoprivredno i trgova\xc4\x8dko sredi\xc5\xa1te koje su osvojili Normani 1091. godine. Scicli je bio jedno od sredi\xc5\xa1ta sicilijanske ve\xc4\x8dernje, pobune protiv An\xc5\xbeuvinaca 1282. godine. Koriste\xc4\x87i pobunu protiv An\xc5\xbeuvinaca, kralj Pedro III. Aragonski je izvr\xc5\xa1io invaziju i postao kralj Sicilije. Scicli je pripadao Aragonskom kraljevstvu sve do ujedinjenja Italije u 19. stolje\xc4\x87u._NEWLINE_God. 1693. potres je gotovo uni\xc5\xa1tio cijeli grad, a poslije ove katastrofe grad je obnovljen u baroknom planu. Gra\xc4\x91evine sicilijanskog baroka daju gradu elegantni izgled koji privla\xc4\x8di mnogo turista.'